KOMISSION ASETUS (EY) N:o 192/2009,

annettu 11 päivänä maaliskuuta 2009,

tilastointiin tarkoitettujen yritysrekisterien laatimista koskevan yhteisen kehyksen vahvistamisesta annetun Euroopan parlamentin ja neuvoston asetuksen (EY) N:o 177/2008 täytäntöönpanosta komission (Eurostat) ja jäsenvaltioiden välisen luottamuksellisten tietojen vaihtamisen osalta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 177/2008 (1) ja erityisesti sen 11 artiklan 3 kohdan,

sekä katsoo seuraavaa:

Asetuksessa (EY) N:o 177/2008 vahvistetaan uusi ainoastaan tilastointiin tarkoitettujen yritysrekisterien laatimista koskeva yhteinen kehys, jotta yritysrekisterien kehitys jatkuisi edelleen yhdenmukaisena.

Asetuksen (EY) N:o 177/2008 11 artiklan mukaisesti on tarpeen vahvistaa yksikkötietojen toimittamisessa komissiolle (Eurostat) ja monikansallisia konserneja koskevan tiedon toimittamisessa asianmukaisille kansallisille viranomaisille noudatettavat toimittamisen muoto, turvallisuutta ja luottamuksellisuutta koskevat toimenpiteet sekä toimitusmenettely.

ON ANTANUT TÄMÄN ASETUKSEN:

1 artikla

Muoto

Komissio (Eurostat) ja asianmukaiset kansalliset viranomaiset toimittavat asetuksen (EY) N:o 177/2008 11 artiklassa tarkoitetut tiedot tämän asetuksen liitteen A osassa vahvistetussa muodossa.

Komissio (Eurostat) ja asianmukaiset kansalliset viranomaiset toimittavat kutakin tietojen toimitusta varten tarvittavat metatiedot sähköisessä muodossa Euroopan tilastojärjestelmän standardien mukaisesti noudattaen komissiosta (Eurostat) saatavan, yritysrekistereistä laaditun Eurostatin suosituskäsikirjan uusimmassa toisinnossa määriteltyä rakennetta.

2 artikla

Luottamuksellisuutta koskevat toimenpiteet

1. Tiedot, jotka asianmukaiset kansalliset viranomaiset ovat toimittaneet komissiolle (Eurostat) tai jotka komissio (Eurostat) on vastaanottanut muista lähteistä, tallennetaan monikansallisia konserneja ja niihin kuuluvia yksiköitä koskevaan yhteisön rekisteriin, jäljempänä ’EuroGroups-rekisteri’.

2. Toimittaessaan tietoja komissiolle (Eurostat) asetuksen (EY) N:o 177/2008 11 artiklan 1 kohdan mukaisesti asianmukaisten kansallisten viranomaisten on merkittävä tunnuksella tiedot, jotka kansallisen lainsäädännön mukaisesti ovat salassa pidettäviä.

3. Tietojen yhtenäisen rekisteröimisen varmistamiseksi komissio (Eurostat) toimittaa ainoastaan tilastollisia tarkoituksia varten muiden jäsenvaltioiden kuin ilmoittavan jäsenvaltion asianmukaisille kansallisille viranomaisille liitteen B osassa määritellyt monikansallista konsernia ja siihen kuuluvia yksiköitä koskevat tiedot, mukaan luettuina salassapitotunnukset, kun vähintään yksi konsernin yksikkö sijaitsee tällaisen muun jäsenvaltion alueella.

3 artikla

Turvatoimet

Komissio (Eurostat) ja asianmukaiset kansalliset viranomaiset säilyttävät tiedot, jotka kansalliset viranomaiset ovat 2 artiklan 2 kohdan mukaisesti merkinneet salassa pidettäviksi, turvallisella alueella, jonne pääsy on rajoitettu ja valvottu. Asianmukaiset kansalliset viranomaiset toimittavat pyynnöstä komissiolle (Eurostat) tiedot kyseisessä jäsenvaltiossa sovellettavista turvatoimista. Komissio (Eurostat) toimittaa nämä tiedot muille jäsenvaltioille. Komissio (Eurostat) toimittaa kansallisille viranomaisille myös omia turvatoimiaan koskevat tiedot.

Tiedot toimitetaan salatussa muodossa komission (Eurostat) salassa pidettävien tietojen vaihdossa käyttämän turvallisen välineen kautta.

4 artikla

Tietojen toimittamismenettely

1. Tämän asetuksen mukaisesti toimitettavat tiedot ja metatiedot vaihdetaan sähköisessä muodossa asianmukaisten kansallisten viranomaisten ja komission (Eurostat) välillä. Tietojen toimitusmuodon on vastattava komission (Eurostat) ilmoittamia soveltuvia tiedonvaihtostandardeja. Tiedot toimitetaan sähköisesti, ja ne vastaanotetaan komissiossa (Eurostat) tietojen keskitetyn vastaanottopisteen kautta.

2. Jäsenvaltioiden on pantava täytäntöön komission (Eurostat) antamat tiedonvaihtostandardit ja -ohjeet tämän asetuksen vaatimusten mukaisesti.

5 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 61, 5.3.2008, s. 6.

(2) EYVL L 181, 28.6.1989, s. 47.

LIITE

A. TOIMITUKSEN RAKENNE JA MUOTO

1. Johdanto

Tietuerakenteiden standardointi on olennaisen tärkeää tehokkaan tietojenkäsittelyn kannalta. Se on tarpeellinen vaihe tuotettaessa tietoja, jotka ovat komission (Eurostat) määrittämien tiedonvaihtostandardien mukaisia.

Tiedot lähetetään tietoaineistoina (tietuekokonaisuus).

Salassa pidettävät tiedot on toimitettava siten, että tiedon todellinen arvo merkitään sille varattuun arvokenttään ja tietueeseen lisätään tunnus, joka ilmoittaa, että kyseessä on 2 artiklan 2 kohdan mukainen salassa pidettävä tieto.

Rahamääräisen tiedon ilmoittamisessa käytetään yksikkönä tuhatta kansallisen valuutan yksikköä (euroalueen maissa euroa). Euroalueeseen liittyvien maiden on ilmoitettava liittymisvuodesta alkaen rahamääräiset tiedot euroina kansallisen valuutan sijaan.

2. Tietuekokonaisuuden tunnus

Kaikki komission (Eurostat) ja kansallisten viranomaisten toimittamat tietuekokonaisuudet on yksilöitävä soveltaen nimeämiskäytäntöä, joka ilmenee komission (Eurostat) antamista tietojenvaihtostandardeja koskevista yksityiskohtaisista asiakirjoista ja ohjeista.

3. Tietuekokonaisuudet ja niiden rakenne sekä kenttien määrittely

Tässä jaksossa määritellään niiden tietuekokonaisuuksien sisältö, jotka komissio (Eurostat) ja kansalliset viranomaiset toimittavat. Käytettävät tietuekokonaisuuksien tekniset nimet, rakenne, kentät, koodit ja attribuutit sisältyvät asetuksen (EY) N:o 177/2008 7 artiklassa mainitun yritysrekistereistä laaditun Eurostatin suosituskäsikirjan uusimpaan toisintoon.

EuroGroups-rekisterin tietojenkäsittely on syklinen prosessi, jonka komissio (Eurostat) käynnistää keskitetysti. Kunkin syklin lopulla jäsenvaltioiden tilastojen laatijoilla on käytettävissään otantakehikko.

Kunkin syklin alussa komissio (Eurostat) toimittaa tietuekokonaisuudet metatietojen, esimerkiksi NACE-luokituksen, kanssa asianmukaisille kansallisille tilastoviranomaisille, jäljempänä ’kansalliset tilastoviranomaiset’, varmistaakseen, että kaikissa maissa on saatavilla ja käytössä samat metatiedot.

3.1 Ensimmäinen tietojenvaihto

Ensimmäinen tietojenvaihto suoritetaan sen jälkeen kun on aloitettu perusrekisteritietojen yksityisiltä toimittajilta saatujen, oikeudellisia yksiköitä koskevien uusien tietojen käsittely. Jos tietojen toimittajia on useampia kuin yksi, samoihin oikeudellisiin yksiköihin viittaavat tiedot yhdistetään toisiinsa. Komissio (Eurostat) toimittaa kansallisille tilastoviranomaisille seuraavat tietuekokonaisuudet, joissa on tiedot kyseisen yhdistämisen tuloksista ja oikeudellisista yksiköistä. Kansalliset tilastoviranomaiset toimittavat samat tietuekokonaisuudet takaisin korjattuina ja täydennettyinä salassapitotunnuksineen.

Tietuekokonaisuudet, joissa on yhdistämisprosessin tulokset

Sisältö Tunnusnumero (1.1) Nimi (1.2 a) Arvonlisäverotunnus tai sen puuttuessa muu hallinnollinen tunnusnumero (1.3)





Tietuekokonaisuudet, joissa on tiedot oikeudellisista yksiköistä

Sisältö Tunnusnumero (1.1) Nimi (1.2 a) Osoite (postinumero mukaan luettuna) mahdollisimman yksityiskohtaisena (1.2 b) Valinnainen: Puhelin- ja faksinumerot, sähköpostiosoite sekä tiedot, jotka mahdollistavat sähköisen tiedonkeruun (1.2 c) Arvonlisäverotunnus tai sen puuttuessa muu hallinnollinen tunnusnumero (1.3) Päivä, jona oikeushenkilö perustettiin tai jona luonnollinen henkilö tunnustettiin virallisesti taloudelliseksi toimijaksi (1.4) Päivä, jona oikeudellinen yksikkö lakkasi olemasta osa yritystä (sellaisena kuin se on yksilöity 3.3 kohdassa) (1.5) Oikeudellinen muoto (1.6) Viite yhteisön sisäisiä toimijoita koskevaan rekisteriin ja tullitiedostoihin tai yhteisön ulkoisia toimijoita koskevaan rekisteriin (1.7 a) Valinnainen: Viite tasetietoihin ja maksutaserekisteriin tai ulkomaisia suoria sijoituksia koskevaan rekisteriin ja maatilarekisteriin (1.7 b) Tynkäkonsernin (4.1), johon yksikkö kuuluu, tunnusnumero (1.8)

3.2 Eri jäsenvaltioiden tietolähteiden yhdistäminen

Tietojenkäsittelyn seuraavassa vaiheessa jäsenvaltioilta tulevat tiedot yhdistetään keskitetysti komissiossa (Eurostat). Nämä tiedot koskevat määräysvaltaa oikeudellisiin yksiköihin nähden ja niiden omistusta sekä yritystä tilastollisena yksikkönä, jonka jäsenvaltiot määrittävät ja joka voi koostua yhdestä tai useammasta oikeudellisesta yksiköstä. Komissio (Eurostat) toimittaa yhdistämisen tulokset kansallisille tilastoviranomaisille, jotka toimittavat tietuekokonaisuudet takaisin korjattuina ja täydennettyinä salassapitotunnuksineen.

Tietuekokonaisuudet, joissa on tiedot määräysvallasta yksiköihin nähden ja yksiköiden omistuksesta

Sisältö Kotimaisten oikeudellisten yksiköiden, joihin nähden oikeudellinen yksikkö käyttää määräysvaltaa, tunnusnumerot (1.11 a) Kotimaisen oikeudellisen yksikön, joka käyttää määräysvaltaa oikeudelliseen yksikköön nähden, tunnusnumero (1.11 b) Ulkomaisten oikeudellisten yksiköiden, joihin nähden oikeudellinen yksikkö käyttää määräysvaltaa, rekisteröintimaat (1.12 a) Ulkomaisten oikeudellisten yksiköiden, joihin nähden oikeudellinen yksikkö käyttää määräysvaltaa, tunnusnumerot tai nimet ja osoitteet (1.12 a) Ehdollinen: Ulkomaisten oikeudellisten yksiköiden, joihin nähden oikeudellinen yksikkö käyttää määräysvaltaa, arvonlisäverotunnukset (1.12 b) Ulkomaisen oikeudellisen yksikön, joka käyttää määräysvaltaa oikeudelliseen yksikköön nähden, rekisteröintimaa (1.13 a) Ulkomaisen oikeudellisen yksikön, joka käyttää määräysvaltaa oikeudelliseen yksikköön nähden, tunnusnumero tai nimi ja osoite (1.13 a) Ehdollinen: Ulkomaisen oikeudellisen yksikön, joka käyttää määräysvaltaa oikeudelliseen yksikköön nähden, arvonlisäverotunnus (1.13 b) Ehdollinen: Oikeudellisen yksikön omistamien kotimaisten oikeudellisten yksiköiden tunnusnumerot ja osuudet (%) (1.14 a) Ehdollinen: Oikeudellisen yksikön omistavien kotimaisten oikeudellisten yksiköiden tunnusnumerot ja osuudet (%) (1.14 b) Ehdollinen: Oikeudellisen yksikön omistamien ulkomaisten oikeudellisten yksiköiden rekisteröintimaat (1.15) Oikeudellisen yksikön omistamien ulkomaisten oikeudellisten yksiköiden tunnusnumerot tai nimet, osoitteet ja osuudet (%) (1.15) Oikeudellisen yksikön omistamien ulkomaisten oikeudellisten yksiköiden arvonlisäverotunnukset (1.15) Ehdollinen: Oikeudellisen yksikön omistavien ulkomaisten oikeudellisten yksiköiden rekisteröintimaat (1.16) Oikeudellisen yksikön omistavien ulkomaisten oikeudellisten yksiköiden tunnusnumerot tai nimet, osoitteet ja osuudet (%) (1.16) Oikeudellisen yksikön omistavien ulkomaisten oikeudellisten yksiköiden arvonlisäverotunnukset (1.16)





Tietuekokonaisuudet, joissa on yrityksiä koskevat tiedot

Sisältö Tunnusnumero (3.1) Nimi (3.2 a) Valinnainen: Posti-, sähköposti- ja internetosoitteet (3.2 b) Niiden oikeudellisten yksiköiden tunnusnumerot, joista yritys muodostuu (3.3) Toiminnan aloittamispäivä (3.4) Toiminnan lopullinen päättymispäivä (3.5) Päätoimialakoodi NACE:n 4-numerotasolla (3.6) Ehdollinen: Mahdolliset sivutoimialat 4-numerotasolla (3.7) Työhön osallistuvien lukumäärä (3.8) Palkatun henkilöstön lukumäärä (3.9 a) Valinnainen: Palkatun henkilöstön lukumäärä kokopäivätyötä vastaavana (3.9 b) Liikevaihto (3.10 a ja Valinnainen: 3.10 b) Euroopan kansantalouden tilinpito- ja aluetilinpitojärjestelmän mukainen institutionaalinen sektori ja alasektori (3.11) Tynkäkonsernin (4.1), johon yritys kuuluu, tunnusnumero (3.12)

3.3 Tynkäkonserneja ja monikansallisia konserneja koskevien tietojen kerääminen

Seuraava vaihe on tynkäkonsernien ja monikansallisia konserneja koskevien tietojen kerääminen. Komissio (Eurostat) toimittaa tietojen keräämisen tulokset kansallisille tilastoviranomaisille, jotka toimittavat tietuekokonaisuudet takaisin korjattuina ja täydennettyinä salassapitotunnuksineen.

Syklin lopussa komissio (Eurostat) toimittaa tynkäkonserneja ja monikansallisia konserneja koskevien lopullisten tietojen keräämisen tulokset kansallisille tilastoviranomaisille. Komissio (Eurostat) toimittaa muille kuin ilmoittavan jäsenvaltion kansallisille tilastoviranomaisille vain ne tiedot, jotka on lueteltu tämän liitteen B osassa.

Tietuekokonaisuudet, joissa on monikansallisia konserneja koskevat tiedot

Sisältö Monikansallisen konsernin tunnusnumero (4.11) Monikansallisen konsernin nimi (4.12 a) Valinnainen: Monikansallisen konsernin pääkonttorin rekisteröintimaa, posti-, sähköposti- ja internetosoitteet (4.12 b) Monikansallisen konsernin pääyrityksen, jos se on kotimainen, tunnusnumero (4.13 a) Monikansallisen konsernin pääyrityksen, jos se on ulkomainen, rekisteröintimaa (4.13 a) Valinnainen: Monikansallisen konsernin pääyrityksen tunnusnumero tai nimi ja osoite, jos se on ulkomainen (4.13 b) Valinnainen: Työhön osallistuvien kokonaislukumäärä (4.14) Valinnainen: Konsolidoitu kokonaisliikevaihto (4.15) Valinnainen: Konsernin ylimmän päätöksentekokeskuksen sijaintimaa (4.16) Valinnainen: Yritysten ja paikallisyksiköiden sijaintimaat (4.17)





Tietuekokonaisuudet, joissa on tynkäkonserneja koskevat tiedot

Sisältö Tynkäkonsernin tunnusnumero (4.1) Tynkäkonsernin nimi (4.2 a) Valinnainen: Tynkäkonsernin pääkonttorin posti-, sähköposti- ja internetosoitteet (4.2 b) Ehdollinen: Tynkäkonsernin pääyrityksen tunnusnumero (4.3) Konsernin tyyppi (4.4) Tynkäkonsernin toiminnan aloittamispäivä (4.5) Tynkäkonsernin toiminnan lopettamispäivä (4.6) Tynkäkonsernin päätoimialakoodi NACE:n 2-numerotasolla (4.7) Valinnainen: Tynkäkonsernin sivutoimialakoodit NACE:n 2-numerotasolla (4.8) Työhön osallistuvien lukumäärä tynkäkonsernissa (4.9) Valinnainen: Konsolidoitu liikevaihto (4.10) Päivä, jona oikeudellinen yksikkö liittyi tynkäkonserniin (1.9) Päivä, jona oikeudellinen yksikkö erosi tynkäkonsernista (1.10)

B. ASETUKSEN 2 ARTIKLAN 3 KOHDAN MUKAISESTI TOIMITETTAVAT TIEDOT

Komissio (Eurostat) toimittaa ainoastaan tilastollisia tarkoituksia varten muiden jäsenvaltioiden kuin ilmoittavan jäsenvaltion asianmukaisille kansallisille viranomaisille seuraavat monikansallista konsernia ja siihen kuuluvia yksiköitä koskevat tiedot, mukaan luettuina salassapitotunnukset, kun vähintään yksi konsernin yksikkö sijaitsee tällaisen muun jäsenvaltion alueella.

1. OIKEUDELLINEN YKSIKKÖ TUNNISTETIEDOT 1.1 Tunnusnumero 1.2 a. Nimi 1.2 b. Osoite (postinumero mukaan luettuna) mahdollisimman yksityiskohtaisena 1.2 c. Valinnainen Puhelin- ja faksinumerot, sähköpostiosoite sekä tiedot, jotka mahdollistavat sähköisen tiedonkeruun 1.3 Arvonlisäverotunnus tai sen puuttuessa muu hallinnollinen tunnusnumero DEMOGRAFISET TIEDOT 1.4 Päivä, jona oikeushenkilö perustettiin tai jona luonnollinen henkilö tunnustettiin virallisesti taloudelliseksi toimijaksi 1.5 Päivä, jona oikeudellinen yksikkö lakkasi olemasta osa yritystä (sellaisena kuin se on yksilöity 3.3 kohdassa) TALOUDELLISET TIEDOT/OSITUSMUUTTUJAT 1.6 Oikeudellinen muoto YHTEYDET MUIHIN REKISTEREIHIN 1.7 a. Viite Euroopan parlamentin ja neuvoston asetuksen (EY) N:o 638/2004 (1) mukaisesti perustettuun yhteisön sisäisiä toimijoita koskevaan rekisteriin ja viite tullitiedostoihin tai yhteisön ulkoisia toimijoita koskevaan rekisteriin YHTEYS KONSERNIIN 1.8 Tynkäkonsernin (4.1), johon yksikkö kuuluu, tunnusnumero 1.9 Päivä, jona yksikkö liittyi tynkäkonserniin 1.10 Päivä, jona yksikkö erosi tynkäkonsernista MÄÄRÄYSVALTA YKSIKÖIHIN NÄHDEN 1.11 a. Kotimaisten oikeudellisten yksiköiden, joihin nähden oikeudellinen yksikkö käyttää määräysvaltaa, tunnusnumerot 1.11 b. Kotimaisen oikeudellisen yksikön, joka käyttää määräysvaltaa oikeudelliseen yksikköön nähden, tunnusnumero 1.12 a. Ulkomaisten oikeudellisten yksiköiden, joihin nähden oikeudellinen yksikkö käyttää määräysvaltaa, rekisteröintimaat ja tunnusnumerot tai nimet ja osoitteet 1.12 b. Ehdollinen Ulkomaisten oikeudellisten yksiköiden, joihin nähden oikeudellinen yksikkö käyttää määräysvaltaa, arvonlisäverotunnukset 1.13 a. Ulkomaisen oikeudellisen yksikön, joka käyttää määräysvaltaa oikeudelliseen yksikköön nähden, rekisteröintimaa ja tunnusnumero tai nimi ja osoite 1.13 b. Ehdollinen Ulkomaisen oikeudellisen yksikön, joka käyttää määräysvaltaa oikeudelliseen yksikköön nähden, arvonlisäverotunnus YKSIKÖIDEN OMISTUS 1.14 a. Ehdollinen Oikeudellisen yksikön omistamien kotimaisten oikeudellisten yksiköiden a) tunnusnumerot ja b) osuudet (%) 1.14 b. Ehdollinen Oikeudellisen yksikön omistavien kotimaisten oikeudellisten yksiköiden a) tunnusnumerot ja b) osuudet (%) 1.15 Ehdollinen Oikeudellisen yksikön omistamien ulkomaisten oikeudellisten yksiköiden a) rekisteröintimaat ja b) tunnusnumerot tai nimet, osoitteet ja arvonlisäverotunnukset ja c) osuudet (%) 1.16 Ehdollinen Oikeudellisen yksikön omistavien ulkomaisten oikeudellisten yksiköiden a) rekisteröintimaat ja b) tunnusnumerot tai nimet, osoitteet ja arvonlisäverotunnukset ja c) osuudet (%) 3. YRITYS TUNNISTETIEDOT 3.1 Tunnusnumero 3.2 a. Nimi 3.2 b. Valinnainen Posti-, sähköposti- ja internetosoitteet 3.3 Niiden oikeudellisten yksiköiden tunnusnumerot, joista yritys muodostuu DEMOGRAFISET TIEDOT 3.4 Toiminnan aloittamispäivä 3.5 Toiminnan lopullinen päättymispäivä TALOUDELLISET TIEDOT/OSITUSMUUTTUJAT 3.6 Päätoimialakoodi NACE:n 4-numerotasolla 3.8 Työhön osallistuvien lukumäärä 3.11 Euroopan kansantalouden tilinpito- ja aluetilinpitojärjestelmän mukainen institutionaalinen sektori ja alasektori YHTEYS KONSERNIIN 3.12 Tynkäkonsernin (4.1), johon yritys kuuluu, tunnusnumero 4. KONSERNI TUNNISTETIEDOT 4.1 Tynkäkonsernin tunnusnumero 4.2 a. Tynkäkonsernin nimi 4.2 b. Valinnainen Tynkäkonsernin pääkonttorin posti-, sähköposti- ja internetosoitteet 4.3 Osittain ehdollinen Tynkäkonsernin pääyrityksen tunnusnumero (sen oikeudellisen yksikön tunnusnumero, joka on kotimaisen konsernin johdossa). Ehdollinen, jos määräysvaltaa käyttävä yksikkö on luonnollinen henkilö, joka ei ole taloudellinen toimija, tiedot rekisteröidään siitä riippuen, onko niitä saatavana hallinnollisissa lähteissä 4.4 Konsernin tyyppi: 2. kotimaisessa määräysvallassa oleva tynkäkonserni 3. ulkomaisessa määräysvallassa oleva tynkäkonserni DEMOGRAFISET TIEDOT 4.5 Tynkäkonsernin toiminnan aloittamispäivä 4.6 Tynkäkonsernin toiminnan lopettamispäivä TALOUDELLISET TIEDOT/OSITUSMUUTTUJAT 4.7 Tynkäkonsernin päätoimialakoodi NACE:n 2-numerotasolla 4.9 Työhön osallistuvien lukumäärä tynkäkonsernissa TUNNISTETIEDOT 4.11 Monikansallisen konsernin tunnusnumero 4.12 a. Monikansallisen konsernin nimi 4.12 b. Valinnainen Monikansallisen konsernin pääkonttorin rekisteröintimaa, posti-, sähköposti- ja internetosoitteet 4.13 a. Monikansallisen konsernin pääyrityksen, jos se on kotimainen, tunnusnumero (sen oikeudellisen yksikön tunnusnumero, joka on konsernin johdossa). Jos konsernin pääyritys on ulkomainen, sen rekisteröintimaa 4.13 b. Valinnainen Monikansallisen konsernin pääyrityksen tunnusnumero tai nimi ja osoite, jos se on ulkomainen TALOUDELLISET TIEDOT/OSITUSMUUTTUJAT 4.14 Valinnainen Työhön osallistuvien kokonaislukumäärä 4.16 Valinnainen Konsernin ylimmän päätöksentekokeskuksen sijaintimaa 4.17 Valinnainen Yritysten ja paikallisyksiköiden sijaintimaat

(1) EUVL L 102, 7.4.2004, s. 1.